Document ID: 32010R0833
Publication Date: 2010-09-21

Content:
REGOLAMENT TAL-KUMMISSJONI (UE, Euratom) Nru 833/2010
tal-21 ta' Settembru 2010
li jimplimenta r-Regolament tal-Kunsill (UE, Euratom) Nru 617/2010 dwar in-notifika lill-Kummissjoni ta’ proġetti ta’ investiment fl-infrastruttura tal-enerġija fl-Unjoni Ewropea
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat it-Trattat li jistabbilixxi l-Komunità Ewropea tal-Enerġija Atomika,
Wara li kkunsidrat ir-Regolament tal-Kunsill (UE, Euratom) Nru 617/2010 tal-24 ta’ Ġunju 2010 dwar in-notifika lill-Kummissjoni ta’ proġetti ta’ investiment fl-infrastruttura tal-enerġija fl-Unjoni Ewropea u li jħassar ir-Regolament tal-Kunsill (KE) Nru 736/96 (1), u b’mod partikolari l-Artikolu 7 tiegħu,
Billi:
(1)
Il-Kummissjoni għandha tadotta d-dispożizzjonijiet dwar il-forma u dettalji tekniċi oħra tan-notifika tad-data u l-informazzjoni msemmija fl-Artikoli 3 u 5 tar-Regolament (UE, Euratom) Nru 617/2010.
(2)
Sabiex tinġabar data komparabbli u jiġi ssimplifikat ir-rappurtar mill-Istati Membri jew l-entitajiet jew il-korpi delegati tagħhom imsemmija fl-Artikolu 3 tar-Regolament (UE, Euratom) Nru 617/2010, in-notifiki għandhom jiġu standardizzati billi jintużaw it-tabelli tar-rappurtar.
(3)
B’konsegwenza tat-tħassir tar-Regolament tal-Kunsill (KE) Nru 736/96 (2), ir-Regolament (KE) Nru 2386/96 (3) tal-Kummissjoni għandu jitħassar ukoll.
ADOTTAT DAN IR-REGOLAMENT:
Artikolu 1
Il-forma u d-dettalji tekniċi tan-notifika lill-Kummissjoni ta’ dejta u informazzjoni dwar proġetti ta’ investiment fl-infrastruttura tal-enerġija msemmija fl-Artikoli 3 u 5 tar-Regolament tal-Kunsill (UE, Euratom) Nru 617/2010 għandhom ikunu kif stabbilit fl-Anness għal dan ir-Regolament.
Artikolu 2
Ir-Regolament (KE) Nru 2386/96 jitħassar.
Artikolu 3
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussell, il-21 ta’ Settembru 2010.

Metadata:
Eurovoc Level 1 Categories: 100150
100148
100144
100159
Eurovoc Level 2 Categories: 100222
100174
100266
100202
100263
100265
100223
100176
Eurovoc Level 3 Categories: 1488
1274
5442
2498
3783
1422
1451
4488
All Eurovoc Categories: 1141
2366
2498
2798
4038
4488
475
5413
616
747